Eahrna easchts Doppeoibum Physical Graffiti hom de viea Musika 1974 aufgnumma. Des Oibum is im Freijoah 1975 erschiena und beinhoitet neba neie a scho freiah geschrieme Stickl, de aus de Aufnahma fia de letztn drei Oiben iba blieben san. Oina vo de bekanntestn und beim Live-Publikum beliebtestn Songs vo dem Oibum is Kashmir, a Stickl, indem de Musika orientalische Einfliss veroabeit hom. Nach eigene Ogabm is da finfte Titl Trampled Under Foot am Robert Plant sei Lieblingsliadl vo Led Zeppelin.